

 **МИНИСТЕРСТВО НА ЗЕМЕДЕЛИЕТО**

 ИЗПЪЛНИТЕЛНА агенция ПО ГОРИТЕ

|  |
| --- |
| София 1040, бул. “Христо Ботев” № 55, тел. централа 02/98511199, факс 02/9813736, e-mail: iag@iag.bg |

**З А П О В Е Д**

№ 215/22.03.2022 г.

 На основание чл. 128, ал. 3 от Наредба № 18 от 7 октомври 2015 г. за инвентаризация и планиране в горските територии (обн. ДВ, бр. 82 от 2015 г.) за провеждане на съвещание във връзка приемане на изменението на Ловностопанския план от 2015 г. на ТП „Държавно горско стопанство Брезник“ ,

Н А Р Е Ж Д А М:

 **І.** Назначавам комисия в състав: председател – инж. Румен Янкулов – главен експерт в дирекция „Горски територии“ и членове – представител на Регионална дирекция по горите гр. Кюстендил, представител на Югозападно държавно предприятие гр. Благоевград, директора на ТП „Държавно горско стопанство Брезник“, представител на РИОСВ – София, представител на Ловно сдружение гр. Брезник, представител на Ловна дружина „Ноевци“, представител на Ловна дружина „Слаковци“, представител на „ПРОЛЕС-ИНЖЕНЕРИНГ“ ООД и автора на плана за изменението на ловностопанския план към „ПРОЛЕС-ИНЖЕНЕРИНГ“ ООД.

 **ІІ.** Комисията по т. І да проведе съвещание във връзка с приемането на плана за промяна на Ловностопанския план на ТП „ДГС Брезник“.

 **ІІІ.** Разрешавам на председателя на комисията да привлече и други специалисти и представители на заинтересовани ведомства и представители на неправителствени организации.

**ІV.** Заседанието на членовете на комисията да се проведе на 12.04.2022 г. от 10,30 часа в сградата на ТП „ДГС Брезник“, а проверката на извършените теренно-проучвателни дейности и целесъобразността на планираните ловностопански мероприятия да се извърши на 12.04.2022 г.

**V.** За взетите решения, за констатираните по време на теренните проверки пропуски и неточности, както и за дадените от членовете на комисията становища и препоръки да се състави протокол, който да се представи на Експертния съвет при ИАГ, във връзка с окончателното приемане на материалите по т. ІІ, съгласно чл. 130 и чл. 131 от Наредба № 18 от 7 октомври 2015 г. за инвентаризация и планиране в горските територии.

**VІ.** Настоящата заповед да се публикува на интернет страницата на Изпълнителна агенция по горите и Регионална дирекция по горите гр. Кюстендил, не по-късно от 10 дни преди датата на провеждането на съвещанието.

**VІІ.** Заповедта да се доведе до знанието на съответните длъжностни лица за сведение и изпълнение.

Контрол по изпълнението на настоящата заповед възлагам на директора на дирекция „Горски територии“ при Изпълнителна агенция по горите.

**/П/**

**РЯ/ИП**